######

###### J e g y z ő k ö n y v

**Készült:** a Karcag Városi Önkormányzat Képviselő-testületének **2016. augusztus 10-én** megtartottüléséről(**2016/XII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Nagyné László Erzsébet, Karcagi‑Nagy Zoltán, Szepesi Tibor, Andrási András, Dr. Kovács László képviselők

Kovács Szilvia alpolgármester, Dr. Czap Enikő aljegyző, Magyari Klaudia beruházási csoportvezető, Nagy Lászlóné lakásügyi ügyintéző, Andrási Zoltán a Karcagi "Erőforrás" Kft. ügyintézője, Szentesi Lajos bizottsági tag, Karcag TV, Hírmondó, Donkó Gábor informatikus, Szabóné Bene Julianna szervezési ügyintéző

**Távolmaradt:** Dr. Kanász-Nagy László, Pánti Ildikó, Nagy János képviselők, Rózsa Sándor jegyző

A jegyzőkönyvet Kompanekné Sánta Mária készítette.

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy a 11 képviselőből megjelent 8 fő, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi napirend kerüljön felvételre:

|  |  |
| --- | --- |
| **7. pótnapirendi pont:** | Javaslat a Karcagi Többcélú Kistérségi Társulás Szociális Szolgáltató Központ család- és gyermekjóléti központjának működési támogatás nyújtásraElőadó: Dobos László polgármester |

Aki a pótnapirendi pont felvételével egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a teljes napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Nemzeti Szabadidős –Egészséges Sportpark Programban való részvételre
 | Dobos László polgármester |
| 1. Javaslat a Kiskulcsosi Általános Iskola tornateremének pályaburkolat felújítására
 | Dobos László polgármester |
| 1. Javaslat a barnamezős területek rehabilitációjára kiírt pályázaton való részvételre
 | Dobos László polgármester |
| 1. Javaslat a Badacsonytördemic Községért Alapítvány támogatására
 | Dobos László polgármester |
| 1. Javaslat a Karcag, Táncsics körút 15. földszint 1. ajtó alatti helyiség a Klebelsberg Intézményfenntartó Központ Karcagi Tankerülete részére történő térítésmentes használatba adására
 | Dobos László polgármester |
| 1. Javaslat a Karcag, Széchenyi sgt. 67/C 1. em. 6. szám alatti bérlakás Lukács Tibor részére történő bérbeadására
 | Dobos László polgármester |
| 1. Javaslat a Karcagi Többcélú Kistérségi Társulás Szociális Szolgáltató Központ család- és gyermekjóléti központjának működési támogatás nyújtásra
 | Dobos László polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**204/2016. (VIII.10.) „kt.” sz. h a t á r o z a t**

**a Karcag Városi Önkormányzat Képviselő-testülete 2016. augusztus 10-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy a **6. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

**205/2016. (VIII.10.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **a 6. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Bejelentette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés nem hangzott el.

Rátértek a napirendek megtárgyalására.

|  |  |
| --- | --- |
| **1. napirendi pont:** | Javaslat a Nemzeti Szabadidős –Egészséges Sportpark Programban való részvételre |

**Dobos László polgármester:** A Nemzeti Fejlesztési Minisztérium tájékoztatót tett közzé a Nemzeti Szabadidős – Egészséges Sportpark Programban való részvételről. Az egészség megőrzésének egyik legfontosabb eszköze a mindennapos sportolás. Az önkormányzat támogatási kérelmet kíván benyújtani a program keretében 7 db sportpark megvalósítására.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**206/2016. (VIII. 10.) ,,kt.” sz. h a t á r o z a t**

**a Nemzeti Szabadidős- Egészséges Sportpark Programban való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a kizárólagos tulajdonában lévő városi területeken támogatási kérelmet nyújt be a Nemzeti Szabadidős –Egészséges Sportpark Program keretében, 7 db sportpark elnyerésére.
2. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **2. napirendi pont:** | Javaslat a Kiskulcsosi Általános Iskola tornateremének pályaburkolat felújítására |

**Dobos László polgármester:** A sportegyesület pályázatot nyert a Kiskulcsosi Általános Iskola tornatermének pályaburkolat felújítására. A sikeres megvalósítás érdekében az egyesület bruttó 1.580.302,- Ft támogatást kér az önkormányzattól.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**207/2016. (VIII. 10.) ,,kt.” sz. h a t á r o z a t**

**a Kiskulcsosi Általános Iskola tornateremének pályaburkolat felújításáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése és a 107. §-a alapján az alábbiak szerint dönt:

1. A Képviselő-testület hozzájárul a Karcagi Általános Iskola és Alapfokú Művészeti Iskola Kiskulcsosi Általános Iskolai Tagintézmény (5300 Karcag, Dráva utca 1., hrsz.: 5003) tornatermének padlóburkolat felújításához.

1. A Képviselő-testület a megvalósításhoz szükséges önerő biztosításához a Karcag Városi Önkormányzat 2016. évi költségvetésében az általános tartalék terhére 1.580.302 Ft. támogatást nyújt a Karcagi Sport Egyesület részére.
2. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben
7. Karcagi Sport Egyesület, 5300 Karcag, József A. út 1.

|  |  |
| --- | --- |
| **3. napirendi pont:** | Javaslat a barnamezős területek rehabilitációjára kiírt pályázaton való részvételre |

**Dobos László polgármester:** Az önkormányzat pályázatot kíván benyújtani a tulajdonát képező városi barnamezős terület, Barátság Park és a hozzá kapcsolódó épületállomány klímatudatos, energiahatékony üzemeltetést biztosító módon történő rehabilitációjára.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**208/2016. (VIII. 10.) ,,kt.” sz. h a t á r o z a t**

**a barnamezős területek rehabilitációjára kiírt pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a kizárólagos tulajdonában lévő városi barnamezős terület rehabilitációjára pályázatot nyújt be 800 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Barnamezős területek rehabilitációja” című TOP-2.1.1-15 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 800 millió Forint, a 2016. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **4. napirendi pont:** | Javaslat a Badacsonytördemic Községért Alapítvány támogatására |

**Dobos László polgármester:** Javasolta, hogy az önkormányzat a polgármesteri keret terhére 199.000,- Ft-tal támogassa a Badacsonytördemic Községért Alapítványt a Badacsonyi Szürkebarát és Magyar Szürkemarha Ünnepe 2016. évben történő megrendezése érdekében.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**209/2016. (VIII. 10.) „kt.” sz. h a t á r o z a t**

**a Badacsonytördemic Községért Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a Badacsonyi Szürkebarát és Magyar Szürkemarha Ünnepe 2016. évben történő megrendezése érdekében a Badacsonytördemic Községért Alapítványt a polgármesteri keret terhére 199.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2016. augusztus 11.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Badacsonytördemic Községért Alapítvány, 8263 Badacsonytördemic, Hősök útja 12.

|  |  |
| --- | --- |
| **5. napirendi pont:** | Javaslat a Karcag, Táncsics körút 15. földszint 1. ajtó alatti helyiség a Klebelsberg Intézményfenntartó Központ Karcagi Tankerülete részére történő térítésmentes használatba adására |

**Dobos László polgármester:** A Klebelsberg Intézményfenntartó Központ Karcagi Tankerülete kérte a jelenlegi telephelye megtartása mellett a Karcag, Táncsics körút 15. földszint 1. ajtó alatti helyiség térítésmentes használatba adását a kialakításra kerülő Karcagi Tankerületi Központ céljára.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**210/2016. (VIII.10.) „kt.” sz. határozat**

**a Karcag, Táncsics körút 15. földszint 1. ajtó alatti helyiség a Klebelsberg Intézményfenntartó Központ Karcagi Tankerülete részére történő térítésmentes használatba adásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint az Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat vagyonáról és vagyongazdálkodás szabályairól szóló 23/2012. (X. 26.) önkormányzati rendelet 10. § alapján az alábbiak szerint dönt:

1. Karcag Városi Önkormányzat (továbbiakban: használatba adó) használatba adja az alábbi helyiséget, az alábbi feltételekkel:
2. Az ingatlan adatai:

Helye: Karcag, Táncsics körút 15. földszint 1. ajtó

Helyrajzi száma: 139/A/1

Megnevezés: üzlethelyiség

Alapterülete: 201 m2

1. A használatba vevő adatai:

Klebelsberg Intézményfenntartó Központ Karcagi Tankerülete (továbbiakban: használatba vevő) 5300 Karcag, Horváth Ferenc utca 7. I./6, képviseli: Sági István tankerületi igazgató, adószáma: 15799658-2-41, törzskönyvi azonosító száma: 799656.

1. A használatba adás feltételei:

A használat időtartama: 2016. augusztus 18. - 2019. augusztus 17.

A használat térítésmentes, tekintettel a nemzeti köznevelésről szóló 2011. évi CXC. törvény 74. § (1) bekezdésére.

A helyiséget a használatba vevő kizárólag feladatainak ellátása céljára használhatja.

1. Egyéb feltételek:
* A használatba vevő a használati jogánál fogva a tulajdonostól elvárható gondossággal jogosult és köteles a vagyon rendeltetésszerű használatára, működtetésére, fenntartására, hasznosítására, a vagyonhoz fűződő közüzemi költségek viselésére.
* A használatba vevő a használati jogának gyakorlását nem engedheti át másnak.
* A használatba adó rendeltetésszerű használatra alkalmas állapotban adja át a helyiséget a használatba vevőnek. A használatba vevő a helyiséget rendeltetésszerűen használhatja. A helyiség rendeltetésszerű használatának módját és jogcímét a használatba adó képviselői ellenőrizhetik, amelyet a használatba vevő tűrni és biztosítani köteles.
* A használatba vevő a helyiségben tűz- és robbanásveszélyes, illetve balesetet okozó anyagokat nem tárolhat. Amennyiben az előírást megszegve ilyen anyagokat tart, vagy rendeltetésellenesen használ, illetve elmulasztja a berendezések szükség szerinti, szakemberrel történő ellenőriztetését és ezzel veszélyhelyzetet idéz elő, kárt okoz a helyiségben, az okozott kárért felelősséggel tartozik.
* A használatba vevő köteles a közüzemi szolgáltatók felé fogyasztóként bejelentkezni és velük külön megállapodást kötni.
* Ha a helyiségben a használatba vevő vagy hozzátartozó személyek magatartása miatt kár keletkezik, a használatba vevő köteles a hiba kijavítására vagy a kár megtérítésére.
* A használatba vevő köteles a használatba adónak 30 nappal korábban, írásban bejelenteni és hozzájárulást kérni, ha a helyiséget átalakítja, bővíti, vagy ott az épület állagára, esztétikai megjelenésére, tovább a szomszédos ingatlanokra is kiható beruházást kíván végezni. A kérelemhez csatolni kell a beruházási tervet és a költségvetést is. A helyiségből való kiköltözéskor az ilyen jellegű beruházáshoz kapcsolódó felszereléseket a használatba vevő magával viheti, ha annak elvitele, leszerelése a helyiség használatában, esztétikai megjelenésében nem okoz kárt.
* A használatba vevő köteles a használatba adónak 15 napon belül írásban bejelenteni, ha a helyiséget a használatba adónak visszaadja, tevékenységi körét megváltoztatja, tevékenysége folytatásához szükséges engedélyét visszavonják, jogutódját.
1. A Képviselő-testület felhatalmazza a Karcag Városi Önkormányzat Polgármesterét, hogy a használatba-adási szerződést a használatba vevővel kösse meg.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2016. augusztus 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.
8. Klebelsberg Intézményfenntartó Központ Karcagi Tankerülete, 5300 Karcag, Horváth Ferenc utca 7. I/6. /Költségvetési, Gazdálkodási és Kistérségi Iroda Gazdálkodási Csoport által/)

**Dobos László polgármester:** Bejelentette, hogy a 6. napirendi pont tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés megtárgyalásának a végére értek, a testület nyilvános ülés keretében folytatja munkáját.

|  |  |
| --- | --- |
| **7. napirendi pont:** | Javaslat a Karcagi Többcélú Kistérségi Társulás Szociális Szolgáltató Központ család- és gyermekjóléti központjának működési támogatás nyújtásra |

**Dobos László polgármester:** Az intézménynek 10.000.000,- Ft működési támogatásra van még szüksége, amelyből az intézmény berendezései, valamint az induláshoz szükséges költségek fedezete lenne biztosítva.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**212/2016. (VIII.10.) ,,kt.” sz. határozat**

**a Karcagi Többcélú Kistérségi Társulás Szociális Szolgáltató Központ család-és gyermekjóléti központjának működési támogatás nyújtásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdése b) és e)- f) pontjában biztosított jogkörében és a Magyarország helyi önkormányzatairól szóló 2011. évi CLXXXIX törvény 10. § (1) bekezdésében és a 107. §-ában biztosított feladatkörében eljárva az alábbiak szerint dönt:

1. A Képviselő-testület a Karcagi Többcélú Kistérségi Társulás Szociális Szolgáltató Központ által ellátandó család-és gyermekjóléti központ feladatának ellátásához 10.000.000,-Ft működési támogatást biztosít, a Karcag Városi Önkormányzat 2016. évi költségvetésében.
2. A Képviselő-testület felkéri a Karcagi Polgármesteri Hivatal Költségvetési, Gazdálkodási és Kistérségi Iroda Költségvetési Csoportját, hogy a 1. pontban meghatározott összeget a Karcag Városi Önkormányzat 2016. évi költségvetésébe a következő módosításkor építse be.

Felelős: Rózsa Sándor jegyző

Határidő: 2016. október 31.

 Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben

**Dobos László polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb munkaterv szerint,

**2016. szeptember 29-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a testületi ülést bezárta.

K. m. f.

|  |  |
| --- | --- |
|  | **Rózsa Sándor** |
|  | jegyző helyett: |
|  |  |
| **(: Dobos László :)** | **(: Dr. Czap Enikó :)** |
| polgármester  | aljegyző |